CELEX: 22013D0507(01)
Language: da
Date: 2013-04-14 00:00:00
Title: Det Blandede Udvalg EU-Den Palæstinensiske Myndigheds henstilling af 14. april 2013 om gennemførelsen af handlingsplanen under den europæiske naboskabspolitik mellem Den Europæiske Union og Den Palæstinensiske Myndighed

7.5.2013   
            
            
               DA
            
            
               Den Europæiske Unions Tidende
            
            
               L 125/34
            
         DET BLANDEDE UDVALG EU-DEN PALÆSTINENSISKE MYNDIGHEDS HENSTILLING
   af 14. april 2013
   om gennemførelsen af handlingsplanen under den europæiske naboskabspolitik mellem Den Europæiske Union og Den Palæstinensiske Myndighed
   DET BLANDEDE UDVALG EU-DEN PALÆSTINENSISKE MYNDIGHED —
   under henvisning til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side (1), særlig artikel 63, stk. 2, og
   ud fra følgende betragtninger:
   
               (1)
            
            
               Ifølge artikel 70 i Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side (»aftalen«) skal parterne træffe alle fornødne almindelige eller særlige foranstaltninger for at opfylde deres forpligtelser i henhold til aftalen og drage omsorg for, at aftalens målsætning virkeliggøres.
            
         
               (2)
            
            
               Parterne i aftalen er enedes om teksten til handlingsplanen under den europæiske naboskabspolitik mellem Den Europæiske Union og Den Palæstinensiske Myndighed (»ENP-handlingsplanen mellem EU og Den Palæstinensiske Myndighed«).
            
         
               (3)
            
            
               ENP-handlingsplanen mellem EU og Den Palæstinensiske Myndighed skal underbygge gennemførelsen af aftalen med konkrete tiltag til virkeliggørelse af dens mål.
            
         
               (4)
            
            
               ENP-handlingsplanen mellem EU og Den Palæstinensiske Myndighed har to formål, nemlig at opstille konkrete tiltag til opfyldelse af parternes forpligtelser i henhold til aftalen og at udstikke de bredere rammer for en yderligere styrkelse af forbindelserne mellem Unionen og Den Palæstinensiske Myndighed —
            
         HENSTILLER at parterne gennemfører ENP-handlingsplanen (2) mellem EU og Den Palæstinensiske Myndighed, for så vidt dette kan bidrage til at virkeliggøre målene for Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side.
   
      Udfærdiget i Bruxelles, den 14. april 2013.
      
         
            På Det Blandede Udvalg EU-Den Palæstinensiske Myndigheds vegne
         
         C. ASHTON
         
            Formand
         
      
   
   
      (1)  EFT L 187 af 16.7.1997, s. 3.
   
      (2)  http://register.consilium.europa.eu/pdf/da/12/st17/st17814.da12.pdf